Mens de fleste mennesker har holdt igen med større indkøb på grund af efterårets økonomiske blæsevejr, så er der enkelte rigmænd, som ikke besværer sig med den slags tilbageholdenhed.

Det oplyser P4 Nordjylland. I hvert fald mærker man ingen nedgangstider hos Danish Yacht i Skagen, hvor der bygges super-yachter i 100 millioner kroners klassen. - Generelt set kan man ikke mærke finanskrisen på den måde som man kan mange andre steder i forhold til superyachter, siger direktør for Danish Yacht, Per Hesselbæk. Han kan derimod berette om fordobling i antallet af ordrer fra 2007 til 2008. Og et 2009, hvor udsigten til en fyldt ordrebog ser lige så god ud.